Invitație la proiect național - ADOLESCENȚĂ V.S. SIGURANȚĂ & PROVOCĂRI V.S. OPȚIUNI  
Stimați colegi din unitățile școlare preuniversitare,
Ne dorim cu toții un An Nou Bun, cu liniște, realizări și context generos pentru a da viață în cât mai bune condiții proiectelor pe care le gândim cu dedicație și implicare pentru educație.
Vă invit să faceți parte dintr-un Proiect deosebit în care sunt implicată în echipa de coordonare.
Proiectul este dedicat Zilei Internaționale a Nonviolenței în Școli, care se sărbătorește în data de 30 ianuarie a fiecărui an.
Și pentru că încă în unele școli manifestările cu violență persistă, iar copiii și adolescenții care le suportă nu știu calea sau nu au suficient curaj să vorbească despre aceasta,
proiectul este organizat împreună cu instituțiile <SIGURANȚĂ ȘCOLARĂ>  de la nivel central al Poliției Române și de la nivelul Municipiului București și se va desfășura sub formă de eveniment public. Protagoniștii vor fi elevii unităților școlare preuniversitare, iar spectatorii, colegii lor.
Evenimentul pe tema proiectului va fi organizat în sala multifuncțională a Clubului Sportiv Dinamo București (opțiuni)
Vor fi:                                                                                                                                                                        
• Lansarea videoclipului de interes public <Scoate violența din anonimat>
• <Question & Answer> - modul inspirațional interactiv privind provocările și prevenirea comportamentelor cu risc în mediul școlar
•  <Dialoguri inspiraționale> cu reprezentanții instituționali
• <Violență școlară V.S. Gândirea critică V.S. Alternative la violență> - miniaturi teatrale
• <Inspirație și documentare pentru tine> - lansare de carte
• <Întâlnire cu influenceri> pe tematica succesului și a bunelor comportamente
• <Ateliere educaționale pentru siguranță>
• Muzică, divertisment – <Virtuozitate Kendama>
Și pentru că, organizarea proiectului din 30 ianuarie 2026, ADOLESCENȚĂ V.S. SIGURANȚĂ & PROVOCĂRI V.S. OPȚIUNI  <Scoate violența din anonimat>,   este în desfășurare, vă invităm să vă alăturați.
Invitația se adresează în egală măsură unităților școlare din Municipiul București cât și celor din țară.
Sugestia de participare implică de a comunica elevilor cu care lucrați cele de mai jos.
“Puteți participa fizic sau prin corespondență cu:
• Întrebări care vă frământă legate de climatul de siguranță din școala voastră
• Sugestii de ameliorare privind bullyingul, violența sau ale manifestări negative din școala voastră
• Videoclipuri originale (15-20 secunde), inspiraționale pentru bune comportamente
• Creații grafice pe tema evenimentului – le vom expune în foaierul sălii evenimentului
• <Standul școlii mele> -  <atelier educativ> pe tema evenimentului – în foaierul sălii evenimentului
• Alăturarea în interpretarea muzicală a pieselor muzicale care vor fi cântate în spectacol
• Participare la momentul de “Virtuozitate Kendama>”
Tot ceea ce doriți să transmiteți în legatură cu dorința de alăturare la acest eveniment o puteți face la adresa de email rodicacornianudragan@gmail.com  / tel: 0745 603581/whatsapp
Nu ezitați să ne contactați până la data de 19 ianuarie 2026!
Unitățile școlare preuniversitare participante vor primi adeverințe/diplome de participare.
Întotdeauna am considerat că NUMAI ÎMPREUNĂ putem realiza ceea ce ne propunem pentru educația de calitate a copiilor și adolescenților de care ne ocupăm, cărora le dedicăm mult din gândirea și sufletul nostru.
Cu prietenie, psiholog, Rodica Cornianu Drăgan

